એટલે કે બળાત્કારના ગુનામાં જાતીય સંભોગ માટે સ્ત્રીએ આપેલી સંમતિ એ સંમતિ ગણવામાં આવતી નથી જ્યારે (૧) તે સ્ત્રીને મૃત્યુ અથવા વ્યથાના ભયમાં મૂકીને મેળવવામાં આવેલી તેણીની સંમતિ, (૨) પુરુષ પોતે એમ જાણતો હોય કે પોતે તે સ્ત્રીનો પતિ નથી પણ સ્ત્રી એવું માનીને સંમતિ આપે છે કે તે એનો કાયદેસરનો પતિ છે, (૩) મગજની અસ્થિરતાને અથવા નશાને કારણે અથવા પુરુષ જાતે અથવા અન્ય કોઈના મારફત બેહોશ બનાવે અથવા અશુદ્ધ પદાર્થ આપવાને કારણે કોઈ સ્ત્રી સંમતિ આપે જેનાં પ્રકાર અને પરિણામ સમજવાને તે મહિલા અશક્તિમાન હોય, અથવા (૪) સોળ વર્ષથી નાની વયની સ્ત્રી દ્વારા આપેલી સંમતિ આ બધી જ સંમતિ કાયદા નીચે સંમતિ તરીકે ગણાતી નથી.